
CRITERII SPECIFICE DE ACORDARE A BURSELOR 
DIN FONDURILE PROPRII ALE UNIVERSITATII OVIDIUS din CONSTANTA
 AFERENTE FACULTATII DE CONSTRUCTII 
IN ANUL UNIVERSITAR 2026-2027



În baza prevederilor Metodologiei privind acordarea de burse si alte forme de sprijin financiar începând cu anul 2025-2026 (denumită in continuare Metodologia de burse) disponibilă pe site-ul Facultății de Construcții și al Universității Ovidius din Constanța (univ-ovidius.ro/images/2025-2026/carta-si-regulamentele/18j/Metodologie burse_2025_.pdf), Metodologie aprobată prin HS nr. 828/07.11.2025, Facultatea de Construcții a aprobat prin HCFC nr. 98/29.10.2026 prezentele Criterii specifice de acordare a burselor din fondurile proprii ale Universității Ovidius din Constanta pentru studenții Facultății de Construcții în anul universitar 2026-2027, după cum urmează: 


 I. Bursa ocazională în cadrul Programului de susținere a elitelor

1. Sunt eligibili studenții din anul 1 de studii de la programele de studii de licență și de master, în baza depunerii unui dosar de candidatură.
2. Criterii de acordare: 
a) șef de promoție la liceul absolvit; 
b) membri în loturile olimpice - fazele naționale şi internaționale şi care au participat la competiții internaționale; 
c) studenții care au obținut media 10 la Bacalaureat; 
d) șefi de promoție pentru studii universitare licență; 
e) încheierea unui ciclu de studii universitare cu media 10,00. 
3. Bursa se acordă o singură dată (pentru o lună) într-un an universitar. 
4. Cuantum bursă: 1500 lei 
5. Se acordă un număr maxim de 35 de burse la nivelul Universității Ovidius din Constanța.
6. Aceasta bursă se poate cumula cu orice bursa obținută pentru anul universitar 2026-2027. 
7. Pentru înscrierea în vederea acordării bursei, se depune conform calendarului de depunere a candidaturilor la Secretariatul Facultății de Construcții, un dosar de candidatură care sa conțină: 
a) Cerere acordare bursă (conform Anexa 1) 
b) Opis Dosar de candidatură (Conform Anexa 2) – lista documentelor justificative 
c) Documente justificative (adeverință, certificat, diplomă etc.) care sa ateste îndeplinirea criteriului de acordare vizat. 


II. Bursa „Ovidius”
1. Sunt eligibili studenții de la studiile de licență din anii 2, 3 si 4, studenții din anul 1 de master care au absolvit în anul universitar anterior (2025-2026) o facultate din cadrul UOC, precum și studenții din anul 2 de master, în baza depunerii unui dosar de candidatura.
2. Valoarea bursei: 500 lei/lună.
3. Perioada de acordare a acestei burse: 2 luni (octombrie si noiembrie 2026).
4. Număr de burse acordate: in limita a 5 de burse/facultate.
5. Aceasta bursă se poate cumula cu orice bursa obținută acordată din fondurile de la Ministerul Educației si Cercetării pentru anul universitar 2026-2027.
6. Aceasta bursă nu se poate cumula ca și acordare cu Bursa de Excelență pentru anul universitar 2026-2027.
7. Acordarea Bursei „Ovidius” are în vedere următoarele 2 criterii, în baza depunerii unui dosar de candidatură:
a) Participarea la activități sociale și administrative în cadrul facultății/universității. 
b) Contribuții la promovarea imaginii UOC pe plan local, național și internațional. 
8. Se iau in calcul activitățile desfășurate de student, conform criteriilor de mai sus, in anul universitar anterior (1 octombrie 2025 - 30 septembrie 2026).
9. Criteriul de ierarhizare constă în punctajul obținut de fiecare student. 
10. Criterii de acordare a punctajului: 
a. Se acordă de către Comisia de acordare a burselor din venituri proprii de la nivelul Facultății de Construcții desemnată în acest sens, un punctaj pentru fiecare activitate specifică care se încadrează în specificul celor 2 criterii de acordare a bursei declarată de către student în dosarul de candidatură și pentru care studentul prezintă document justificative corespunzătoare. 
b. Punctajul acordat este:
i. 1 punct/activitate socială sau administrativă la care studentul a participat în cadrul facultății/universității; 
ii. 2 puncte/activitate ce este evaluată de către Comisie că a contribuit la promovarea imaginii facultății/universității pe plan local; 
iii. 3 puncte/activitate ce este evaluată de către Comisie că a contribuit la promovarea imaginii facultății/universității pe plan național; 
iv. 5 puncte/activitate ce este evaluată de către Comisie că a contribuit la promovarea imaginii facultății/universității pe plan internațional. 
11. Criterii de departajare: 
a. Pentru studenții din anul 2, 3 si 4 de la studiile de licență si respectiv pentru studenții din anul 2 de la studiile de masterat: 
i. studentul este integralist, 
ii. media ponderată a notelor din anul universitar anterior;
iii. media aritmetică a notelor din anul universitar anterior
b. Pentru studenții din anul 1 de la studiile de masterat: 
i. media generală de admitere;
ii. media generală a examenului de licență/diplomă.
12. Pentru înscrierea în vederea acordării bursei, se depune conform calendarului de depunere a candidaturilor la Secretariatul Facultății de Construcții, un dosar de candidatură care sa conțină: 
a) Cerere acordare bursă (conform Anexa 1) 
b) Opis Dosar de candidatură (Conform Anexa 2) – lista documentelor justificative 
c) Documente justificative care sa ateste îndeplinirea criteriului de acordare. 
13. Documentele justificative incluse în dosarul de candidatură trebuie să ateste îndeplinirea a cel puțin unui criteriu din cele 2 criterii de acordare (punctaj acordat). Nu vor fi luate în calcul: 
a) activitățile care nu au legătură cu cele 2 criterii de acordare; 
b) activitățile care nu vor avea document justificativ sau documentul justificativ depus nu este concludent. 
c) activitățile nu s-au desfășurat in perioada de referință (anul universitar anterior)
14. Exemple de documente justificative ale activităților desfășurate si declarate de către student: copii după adeverințe/recomandări pentru activitățile desfășurate, certificate participare, corespondență purtată, mail-uri, imagini/poze/capturi etc.) 

III. Bursa „Ovidius International” 
1. Sunt eligibili studenții internaţionali din ţări NonUE (cu taxă în lei/valută) de la studiile de licență din anii 2, 3 si 4 și respectiv din anul 2 de master.
2. Valoarea bursei: 1000 lei/lună.
3. Perioada de acordare a acestei burse: 2 luni (octombrie si noiembrie 2026)
4. Număr de burse acordate: in limita a 5 de burse/facultate
5. Bursa „Ovidius International” se poate cumula cu oricare alt tip de bursă acordat în anul universitar 2026-2027
6. Bursa „Ovidius International” se acordă în baza IERARHIZĂRII rezultatelor academice din anul universitar precedent, studenților internaționali care au media ponderată cuprinsă între 9,50-10,00.
7. Pentru acest tip de bursă, situația studenților eligibili va fi verificată, validată și propusă spre aprobare Consiliului Facultății de Construcții de către Secretariatul Facultății.

IV. Bursa de Excelență 
1. Sunt eligibili studenții de la studiile de licență din anii 2, 3 si 4, studenții din anul 1 de master care au absolvit în anul universitar anterior (2025-2026) o facultate din cadrul UOC, precum și studenții din anul 2 de master. 
2. Valoarea bursei: 1000 lei/lună.  
3. Perioada de acordare a acestei burse: 2 luni (octombrie si noiembrie 2026)
4. Număr de burse acordate: in limita a 2 burse/facultate 
5. Bursa de Excelență nu se poate cumula ca și acordare cu următoarele burse acordate din fondurile de la Ministerul Educației si Cercetării: Bursa de performanță categoria III și Bursa specială
6. Aceasta bursă nu se poate cumula ca și acordare cu Bursa „Ovidius” pentru anul universitar 2026-2027
7. Acordarea Bursei de Excelență se face în baza următoarelor criterii, în baza depunerii unui dosar de candidatură:
a) rezultate deosebite înregistrate în cadrul unor manifestări științifice 
b) rezultate deosebite înregistrate în cadrul unor activități extracurriculare, 
c) rezultate deosebite înregistrate în activitatea academică. 
8. Se iau in calcul activitățile desfășurate de student, conform criteriilor de mai sus, în anul universitar anterior (1 octombrie 2025 - 30 septembrie 2026) si care au legătură cu facultatea/universitatea. 
9. Criteriul de ierarhizare constă în punctajul obținut de fiecare student. 
10. Criterii de acordare a punctajului: 
a) Se acordă de către Comisia de acordare a burselor din venituri proprii de la nivelul Facultății de Construcții desemnată în acest sens, un punctaj pentru fiecare activitate specifică care se încadrează în specificul criteriilor de acordare a bursei declarată de către student în dosarul de candidatură și pentru care studentul prezintă un document justificativ corespunzător. 
b) Pe baza dosarului de candidatura, se acordă un Punctaj total (Punctaj 1 + Punctaj 2+ Punctaj 3+ Punctaj 4+ Punctaj 5), după cum urmează: 
i. Punctaj 1:
· Pentru studenții de la studiile de licență din anii 2, 3 si 4 precum și pentru studenții din anul 2 de master:  Valoarea mediei ponderate a anului universitar anterior (sub forma de punctaj, cu 2 zecimale) 
· Pentru studenții din anul 1 de master: media generală a examenului de licență/diplomă.
ii. Punctaj 2 – Se acordă cate 1 punct pentru fiecare activitate extracurriculara care a avut legătură cu facultatea/universitatea în care studentul a fost implicat ca organizator/participant, activități ce s-au desfășurat în afara activităților studențești obligatorii. 
iii. Punctaj 3 – Se acorda cate 3 puncte pentru fiecare participare a studentului, in calitate de organizator sau in situația participării cu o prezentare (orala/poster) în anul universitar anterior la manifestări naționale cu tematica științifică sau educațională in care UOC a fost implicata (conferințe, workshop-uri, simpozioane, concursuri, seminarii, mese rotunde etc), activități ce s-au desfășurat în afara activităților studențești obligatorii. 
iv. Punctaj 4 – Se acorda cate 5 puncte pentru fiecare participare a studentului, în calitate de organizator sau in situația participării cu o prezentare (orala/poster) în anul universitar anterior la manifestări internaționale cu tematica științifică sau educațională in care UOC a fost implicata (conferințe, workshop-uri, simpozioane, concursuri, seminarii, mese rotunde etc), activități ce s-au desfășurat în afara activităților studențești obligatorii. 
v. Punctaj 5 – Se acorda cate 10 puncte pentru fiecare premiu/distincție nominală pe care studentul l-a obținut la manifestările naționale și internaționale la care a participat in anul universitar anterior si pentru care a obținut puncte la Punctaj 3 sau Punctaj 4. 
11. Criterii de departajare: 
a. Pentru studenții din anul 2, 3 si 4 de la studiile de licență si respectiv pentru studenții din anul 2 de la studiile de masterat: 
i. studentul este integralist; 
ii. media ponderată a notelor din anul universitar anterior;
iii. media aritmetică a notelor din anul universitar anterior
b. Pentru studenții din anul 1 de la studiile de masterat: 
i. media generală de admitere la studiile de master;
ii. nota de la proba interviului/proba orală a examenului de admitere la studiile de master.
12. Pentru înscrierea în vederea acordării bursei, se depune conform calendarului de depunere a candidaturilor la Secretariatul Facultății de Construcții un dosar de candidatură care sa conțină: 
a) Cerere acordare bursă (conform Anexa 1) 
b) Opis Dosar de candidatură (Conform Anexa 2) – lista documentelor justificative 
c) Documente justificative care sa ateste îndeplinirea criteriului de acordare. 
13. Documentele justificative incluse în dosarul de candidatură trebuie să ateste îndeplinirea a cel puțin unui criteriu din cele 3 criterii de acordare. Nu vor fi luate în calcul: 
a) activitățile care nu au legătură cu cele 3 criterii de acordare; 
b) activitățile care nu vor avea document justificativ sau documentul justificativ depus nu este concludent. 
c) activitățile nu s-au desfășurat in perioada de referință (anul universitar anterior)
14. Pentru acordarea Punctajului 1 nu se impune depunerea de documente justificative, Comisia de acordare burse, urmând a obține această informație de la Secretariatul facultății. 
15. Pentru acordarea Punctajului 2, 3, 4 si 5, studentul va depune in dosarul de candidatura documente justificative relevante (de ex. copii după adeverințe, diplome / certificate de participare, documente care atesta implicarea in organizarea evenimentului, documente care atesta prezentarea efectuata, etc.) 

Modalitatea de contestare a rezultatelor privind acordarea burselor
1. Studenții pot contesta, în scris, hotărârea Comisiei de acordare a burselor pe facultate. 
2. Contestația va fi depusă la Secretariatul Facultății de Construcții (în intervalul orar 10:00-12:00), în cadrul perioadei de contestații, conform calendarului de acordare a burselor.


Decan,
Șef lucrări dr. ing. Gabriela DRĂGHICI

Str. Unirii nr. 22B, Cod 900524, Constanța, Tel: 0241.545.093 
Email: secretariat_fc@univ-ovidius.ro, Web page: www.constructii.univ-ovidius.ro 

Anexa 1
Cerere de înscriere pentru participarea la concursul de acordare 
[bookmark: _Hlk149301253]a unei burse din fonduri proprii pentru anul 2026-2027


Subsemnatul/a ________________________________________________, student/ă in anul _____, Programul de studii ______________________________________________________ din cadrul Facultății de Construcții, va rog sa-mi aprobați cererea pentru participarea la concursul de acordare a unei burse din fonduri proprii pentru anul 2026-2027. 
În acest sens, îmi depun dosarul de candidatură pentru (se alege o singură opțiune din următoarele): 
 Bursa „Ovidius”;
 Bursa de Excelență;
 Bursa ocazională în cadrul Programului de susținere a elitelor pentru anul 1 licență si master
Atașez prezentei Cereri de înscriere:
1. Opis Dosar de candidatură (Anexa 2)
2. Documentele justificative care sa ateste îndeplinirea criteriilor de acordare a bursei vizate
Declar pe propria răspundere ca documentele depuse in Dosarul de candidatură sunt conforme cu originalul.


Data: __________________						
Nume prenume student

Semnatura 

Anexa 2

OPIS 
DOSAR de CANDIDATURA PENTRU BURSE DIN FONDURI PROPRII
pentru anul 2026-2027

Către Comisia de acordare a burselor din fonduri proprii din cadrul Facultății de Construcții


	Nr.
	Activitate de referință
	Tip document justificativ
(adeverinta, certificat etc.)
	Nr. pagina din dosarul de candidatura

	0.
	Cerere de înscriere pentru participarea la concursul de acordare a unei burse din fonduri proprii pentru anul 2026-2027

Nume prenume student

Semnatura 

